Document ID: 32005R0545

UREDBA KOMISIJE (ES) št. 545/2005
z dne 8. aprila 2005
o določitvi, v kakšnem obsegu se lahko ugodi zahtevkom za uvozne pravice, vloženim v marcu 2005 za zamrznjeno goveje meso, namenjeno za predelavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
ob upoštevanju Uredbe Komisije (ES) št. 1206/2004 z dne 29. junija 2004 o uvedbi in upravljanju tarifne kvote za uvoz zamrznjenega govejega mesa, namenjenega za predelavo (od 1. julija 2004 do 30. junija 2005) (2), in zlasti člena 5(4) Uredbe,
ob upoštevanju naslednjega:
(1)
Člen 9(1) Uredbe (ES) št. 1206/2004 določa, kjer je primerno, novo dodelitev količin, za katere zahtevki za uvozna dovoljenja niso bili vloženi do 18. februarja 2005.
(2)
Člen 2 Uredbe Komisije (ES) št. 395/2005 z dne 9. marca 2005 o novi dodelitvi uvoznih pravic v skladu z Uredbo (ES) št. 1206/2004 o uvedbi in upravljanju tarifne kvote za uvoz zamrznjenega govejega mesa, namenjenega za predelavo (3), določa količine zamrznjenega govejega mesa za predelavo, ki se lahko uvozi pod posebnimi pogoji do 30. junija 2005.
(3)
Člen 5(4) Uredbe (ES) št. 1206/2004 določa, da se zaprošene količine lahko zmanjšajo. Vloženi zahtevki se nanašajo na celotne količine, ki presegajo razpoložljive količine. Glede na te okoliščine in z željo zagotoviti pravično razdelitev razpoložljivih količin, je primerno, da se sorazmerno zmanjšajo zaprošene količine -
SPREJELA NASLEDNJO UREDBO:
Člen 1
Vsakemu zahtevku za uvozne pravice, vloženemu v skladu s členom 9 Uredbe (ES) št. 1206/2004, se ugodi za količine, izražene v mesu s kostmi, ki ne presegajo:
-
8,9347 % zaprošene količine za meso, namenjeno za izdelavo konzerv, kakor določa člen 2(1) Uredbe (ES) št. 1206/2004,
-
50,0474 % zaprošene količine za meso, namenjeno za predelavo v proizvode, kakor določa člen 2(2) Uredbe (ES) št. 1206/2004.
Člen 2
Ta uredba začne veljati 9. aprila 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2005

Labels: 3
17
15